Saya mau tau Sets dari Alien (filem). Jelaskan dalam bahasa melayu

Set bagi tiga dek Nostromo setiap satunya dicipta hampir keseluruhannya dalam satu bahagian, dengan setiap dek menduduki pentas yang berasingan dan pelbagai bilik yang disambungkan melalui koridor. Untuk bergerak sekeliling set, pelakon perlu bergerak melalui lorong kapal, menambah rasa klaustrophobia dan realisme filem itu. Set tersebut menggunakan transistor besar dan skrin komputer beresolusi rendah untuk memberikan kapal kelihatan "terpakai", bekerja dan menjadikannya kelihatan seolah-olah ia telah dibina dari "penyesuaian teknologi lama". Ron Cobb mencipta simbol gaya-industri dan tanda-tanda kod warna untuk pelbagai bidang dan aspek kapal. Syarikat pemilik kapal Nostromo tidak dinamakan di dalam filem itu, dan disebut oleh watak-watak sebagai "syarikat". Walau bagaimanapun, nama dan logo "Weylan-Yutani" muncul di beberapa keping set dan prop seperti monitor komputer dan tin bir. Cobb mencipta nama ini yang menggambarkan ikatan perniagaan antara Britain dan Jepun, memperolehi "Weylan" dari British Leyland Motor Corporation dan "Yutani" dari nama jiran Jepunnya. Sambungan Aliens 1986 menamakan syarikat itu sebagai "Weyland-Yutani", dan ia terus menjadi aspek utama dalam francais filem itu.

Pengarah Seni Roger Christian menggunakan besi buruk dan bahagian-bahagian buangan bagi mewujudkan keping set dan prop untuk menjimatkan wang, teknik yang dia gunakan semasa bekerja di Star Wars. Sebahagian daripada koridor Nostromo diciptakan dari bahagian pesawat pengebom dilupuskan, dan cermin digunakan untuk mencipta ilusi koridor lebih panjang di kawasan di bawah dek. Penyelia kesan khas, Brian Johnson dan Nick Allder membuat banyak keping set dan fungsi prop, termasuk kerusi bergerak, monitor komputer, pengesan gerakan, dan penyembur api.

H. R. Giger mereka dan menghasilkan pada semua aspek mahluk asing filem itu, yang direka untuk kelihatan organik dan biomekanik berbeza dengan rupa industri pada Nostromo dan unsur-unsur manusianya. Untuk bahagian dalam kapal angkasa terbiar dan ruang telur yang digunakannya dia menggunakan kering tulang bersama-sama dengan plaster untuk mengukir kebanyakan pemandangan dan unsur-unsur padanya. Veronica Cartwright menggambarkan set Giger sebagai "begitu menghairahkan...ia farah dan zakar besar...keseluruhannya seperti anda berada dalam satu bentuk rahim atau apa jua ianya...ia merupakan satu bentuk organ dalaman". Set dengan makhluk asing yang mati, yang pasukan pengeluaran menggelarkannya sebagai "joki angkasa", terbukti bermasalah kerana 20th Century Fox tidak mahu membelanjakan wang bagi apa-apa set mahal yang hanya akan digunakan untuk satu babak. Ridley Scott mengambarkan set tersebut sebagai kokpit atau dek memandu kapal misteri, dan pasukan pengeluaran dapat meyakinkan studio bahawa adegan itu penting untuk menarik perhatian penonton dan membuat mereka sedar bahawa ini bukanlah satu filem B. Untuk menjimatkan wang, hanya satu dinding set itu diwujudkan, dan "joki angkasa" duduk di atas cakera yang boleh diputar untuk memudahkan rakaman dari sudut yang berbeza berbanding dengan kedudukan pelakon. Giger menyembur cat udara keseluruhan set dan "joki angkasa" dengan tangan.

Asal-usul makhluk joki itu tidak diterokai dalam filem itu, tetapi Scott kemudian membina teori bahawa ia mungkin merupakan juruterbang kapal, dan kapal itu mungkin telah menjadi pembawa senjata yang mampu menjatuhkan telur Alien ke planet supaya Aliens boleh menggunakan bentuk hidup tempatan sebagai perumah. Dalam versi awal skrip, telur akan ditempatkan di struktur piramid berasingan yang akan ditemui kemudian oleh anak kapal Nostromo dan akan mengandungi patung-patung dan hieroglif yang menggambarkan kitaran pembiakan Alien, yang menawarkan perbandingan dengan manusia, Alien, dan budaya joki angkasa. Cobb, Foss, dan Giger setiap seorang mencipta konsep karya seni untuk urutan ini, tetapi mereka akhirnya dibuang kerana bimbangankan belanjawan dan keperluan untuk mengurangkan panjang filem. Sebaliknya ruang telur itu ditetapkan di dalam kapal terbiar dan telah difilemkan pada set yang sama dengan adegan joki angkasa; keseluruhan kepingan cakera yang menyokong joki dan kerusinya telah dikeluarkan dan set itu diperbetulkan untuk mewujudkan ruang telur.  Kesan lampu di ruang telur telah dicipta menggunakan laser yang dipinjam dari band rock Inggeris The Who. Band ini telah menguji laser bagi digunakan dalam persembahan pentas mereka dalam pentas bunyi bersebelahan.